**Spojená škola internátna, Duchnovičova 479, Medzilaborce**

**Organizačná zložka: Odborné učilište, Duchnovičova 479, Medzilaborce**



**ŠKOLSKÝ PORIADOK**

**Odborné učilište**

**Školský rok: 2023/2024**

**Vypracovala: PhDr. Alena Žulevičová**

**Schválil: Mgr. Jozef Capcara, riaditeľ školy**

 Na zabezpečenie, harmonizáciu chodu a organizáciu života v škole vydáva riaditeľ školy tento školský poriadok, ktorý vychádza zo všeobecne záväzných právnych noriem, predpisov, podmienok školy a požiadaviek školskej komunity.

Školský poriadok školy je súhrn noriem spolužitia a spolupráce celého školského kolektívu žiakov, učiteľov, nepedagogických zamestnancov, rodičov (zákonných zástupcov žiakov) a verejnosti, ktorá je v kontakte so školou. Jeho uplatnenie v praxi v podstatnej miere prispieva k poslaniu školy. Základnou povinnosťou zúčastnených je dôsledné plnenie práv, povinností a zásad vnútorného poriadku.

 Úlohou školského poriadku je racionálne rozdelenie úloh, správne využívanie pracovného času, predchádzanie školským a pracovným úrazom. Dodržiavanie školského poriadku vytvára dobré predpoklady na chod školy a jej bezpečnosť. Preto sú všetci zamestnanci, žiaci a ich zákonní zástupcovia povinní tento školský poriadok dodržiavať.

**Školský poriadok pozostáva z týchto častí:**

Preambula

**A.  Školský poriadok pre žiakov**

1. Práva žiakov.
2. Povinnosti žiakov.
3. Dochádzka žiakov do školy.
4. Neprítomnosť žiakov v škole.
* Ospravedlnená neprítomnosť žiakov v škole.
* Neospravedlnená neprítomnosť žiakov v škole.
1. Pravidlá správania žiakov.
2. Opatrenia na ochranu žiakov pred násilím a šikanovaním.
3. Opatrenia proti šíreniu legálnych a nelegálnych drog v škole.
4. Výchovné opatrenia.
5. Klasifikačný poriadok v Odbornom učilišti.
6. Organizácia stravovania v školskej jedálni.
7. Podmienky zaobchádzania s majetkom školy.

**B. Školský poriadok pre zákonných zástupcov**

1. Práva zákonných zástupcov.
2. Povinnosti zákonných zástupcov.

**C. Školský poriadok pre pedagogických zamestnancov**

1. Povinnosti pedagogických zamestnancov školy.
2. Vnútorný poriadok pre pedagogických zamestnancov školy.
3. Práva pedagogických zamestnancov školy.

**Preambula**

Školu tvoria organizačné zložky: špeciálna základná škola s materskou školou internátna, praktická škola a odborné učilište. Súčasťou je školský internát, školské stravovacie zariadenie.

 Škola poskytuje výchovu a vzdelávanie deťom a žiakom s ľahkým, stredným a ťažkým mentálnym postihnutím, ako aj žiakom s autizmom alebo ďalšími pervazívnymi vývinovými poruchami s mentálnym postihnutím.

 V záujme naplnenia práva na vzdelanie, vedenie školy zabezpečí vnútorný chod školy a podmienky pre optimálne medziľudské vzťahy tak, aby bol čas strávený v škole efektívne využitý z hľadiska vzdelávania a aby bol aj časom príjemne stráveným rovnako žiakmi ako aj učiteľmi.

 Škola bude dôsledne dbať na dodržiavanie záväzných právnych noriem, ako sú Deklarácia práv dieťaťa, Listina základných práv a slobôd, ako aj iné platné dokumenty vo vzťahu k žiakom, učiteľom i ostatným zamestnancom školy. Z uvedeného dôvodu sa ustanovuje tento Školský poriadok, ktorý sa opiera o platnú legislatívu MŠVVaŠ SR. Je to súhrn noriem, zásad a pravidiel spolužitia celého kolektívu žiakov, pedagogických a ostatných zamestnancov školy. Uplatňovanie školského poriadku školy v každodennom živote školy je prejavom uvedomelého vzťahu k práci v škole a k plneniu svojich povinností.

1. **Školský poriadok pre žiakov.**

 Žiak sa v škole správa slušne, v duchu porozumenia, znášanlivosti a priateľstva. Dbá na pokyny pedagogických pracovníkov. Podľa svojich schopností sa svedomito pripravuje na vyučovanie a dodržiava vnútorný poriadok školy. Žiak sa tak správa aj mimo vyučovania, a to počas dní voľna a prázdnin, aby neporušoval zásady spolunažívania a mravné normy spoločnosti a robil časť škole, a aj sebe.

1. **Práva žiakov**
2. Každé dieťa bez jedinej výnimky, bez rozdielu rasy, pohlavia, reči, náboženstva, politického vyznania alebo iného presvedčenia, národného alebo sociálneho pôvodu, majetkového alebo iného postavenia jeho rodičov, má právo na bezplatné vzdelávanie.
3. Každý žiak má právo na vzdelávanie zamerané na vývoj jeho osobnosti, rozvoj jeho talentu, rozumových a fyzických schopností.
4. Žiak má právo na vzdelanie v štátnom jazyku a materinskom jazyku v rozsahu ustanovenom školským zákonom.
5. Žiak má právo na individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom školským zákonom.
6. Žiak má právo na úctu k jeho vierovyznaniu, svetonázoru, národnostnej a etickej príslušnosti.
7. Žiak má právo byť oboznámený s kritériami, podľa ktorých je hodnotený a poznať v primeranej lehote výsledok hodnotenia.
8. Dieťa so špeciálnymi výchovno-vzdelávacími potrebami alebo žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.
9. Dieťa so špeciálnymi výchovno-vzdelávacími potrebami alebo žiak so špeciálnymi výchovno-vzdelávacími potrebami má právo používať pri výchove a vzdelávaní špeciálne učebnice a špeciálne didaktické a kompenzačné pomôcky; deťom a žiakom s narušenou komunikačnou schopnosťou sa zabezpečuje právo na výchovu a vzdelávanie prostredníctvom náhradných spôsobov dorozumievania.
10. Žiak má právo na úctu k svojej osobe a na zabezpečenie ochrany proti fyzickému, psychickému a sexuálnemu násiliu, má byť chránený pred všetkými formami zanedbávania, krutosti a využívania.
11. Každý žiak má právo na ochranu svojho súkromia, ako aj na ochranu svojej rodiny.
12. Žiak má právo vyjadriť primeraným spôsobom svoj názor v diskusii na vyučovaní a i mimo neho.
13. Žiak má mať všetky možnosti pre hru a zotavenie, ktoré sledujú tie isté zámery ako vzdelávanie.
14. Žiak má právo na výber budúceho štúdia, resp. povolania.
15. Žiak má právo na informácie týkajúce sa jeho osoby a jeho výchovno-vzdelávacích výsledkov.
16. Žiak má právo primerane využívať školské zariadenie, učebne, pomôcky.
17. Žiak má právo zapájať sa podľa záujmu do mimoškolských športových, kultúrnych a iných aktivít, ktoré organizuje škola.
18. Žiak má právo podľa svojich potrieb využívať pomoc triedneho učiteľa, vychovávateľa, výchovného poradcu a školského psychológa.
19. Žiak má právo rozhodnúť sa o tom, s kým bude sedieť počas vyučovania. Pokiaľ by svojim správaním porušoval školský poriadok, o jeho mieste rozhodne triedny učiteľ, resp. vyučujúci.
20. **Povinnosti žiakov vyplývajúce zo školského zákona č. 245/2008 Z. z.**
21. Neobmedzovať svojím konaním práva ostatných osôb zúčastňujúcich sa výchovy a vzdelávania.
22. Dodržiavať školský poriadok školy a ďalšie vnútorné predpisy školy alebo školského zariadenia.
23. Chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie.
24. Chrániť pred poškodením učebnice, učebné texty a učebné pomôcky, ktoré im boli bezplatne zapožičané.
25. Pravidelne sa zúčastňovať na výchove a vzdelávaní a riadne sa vzdelávať.
26. Konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní.
27. Ctiť si ľudskú dôstojnosť svojich spolužiakov a zamestnancov školy alebo školského zariadenia.
28. Rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
29. Žiak je povinný počas odborného výcviku (v dielňach, odborných učebniach, zmluvných pracoviskách odborného výcviku):
* dodržiavať vnútorný poriadok školy,
* dodržiavať pravidlá správania sa počas odborného výcviku,
* dodržiavať predpisy o BOZP, protipožiarne predpisy a technologické postupy,
* používať osobné ochranné pomôcky a pracovné prostriedky podľa platných predpisov.

Majster odbornej výchovy na začiatku školského roka vykoná dôkladné a preukázateľné oboznámenie žiakov s predpismi o BOZP, protipožiarnymi predpismi, technologickými postupmi a pravidlami správania sa počas odborného výcviku. Táto skutočnosť je zaznamenaná v osobitnom zázname podpisom žiaka a v zápisníku bezpečnosti práce pre žiaka. Akýkoľvek úraz aj malé poranenie zapísať do **Knihy úrazov.**

Pri nástupe žiaka na pracovisko sa vyžaduje pracovné oblečenie:

Opatrovateľská starostlivosť v zariadeniach sociálnej starostlivosti

* tričko,
* nohavice,
* plášť (mikina),
* pracovná obuv.

 Stavebná výroba – murárske práce

* montérkové nohavice,
* tričko,
* montérková blúza,
* pokrývka hlavy,
* pracovné rukavice,
* pracovná obuv.

**Povinnosti týždenníkov:**

* cez prestávku po každej vyučovacej hodine zotrieť tabuľu, pripraviť kriedy a iné potreby na vyučovanie,
* na začiatku hodiny hlásiť neprítomných žiakov,
* ak nepríde vyučujúci do triedy, prísť to do 5 minút oznámiť vedeniu školy,
* počas vyučovania podľa potreby zotierať tabuľu a pomáhať učiteľovi,
* cez prestávky vyvetrať triedu, podľa potreby poliať kvety,
* po skončení vyučovania zotrieť tabuľu, uložiť kriedu, špongiu a ostatné pomôcky, zatvoriť okná a skontrolovať čistotu v triede,
* triednemu učiteľovi nahlásiť poškodenie triedneho inventára.
1. **Dochádzka žiakov do školy**
2. Žiak je **povinný** chodiť na vyučovanie pravidelne a včas podľa rozvrhu hodín. Povinne sa zúčastňuje činností, ktoré organizuje škola v čase riadneho vyučovania. Nosí si školské pomôcky potrebné na vyučovanie.
3. Škola sa pre žiakov v dňoch teoretického vyučovania otvára o 7.30 hod., v dňoch odborného výcviku 6.45 hod. Žiaci prichádzajú do **šatní** na prízemí a v suteréne, prezujú sa do prezuviek, odchádzajú na chodbu, kde sa nachádza ich trieda. V šatni sa správajú slušne, ticho a neznečisťujú ju. Obuv a vrchné oblečenie si žiaci nechávajú uložené v uzamkýnateľnej šatni v skrinkách. Neprezutý žiak porušuje školský poriadok a triedny učiteľ ho musí zaevidovať a vyvodiť opatrenia.
4. Žiak prichádza do školy vhodne **oblečený** a upravený, čistý a bez výstredností. Nie je povolené výstredné líčenie a nápadná úprava vlasov. Dbá aj v škole o svoju osobnú hygienu a nosí si do školy nevyhnutné hygienické potreby.
5. Do školy žiak **nesmie** nosiť predmety, ktoré nie sú potrebné na vyučovanie, napr. mobil, digitálne hry, prehrávače, cenné veci a väčšie sumy peňazí. Pri opakovanom porušovaní tohto bodu sa žiakovi takýto predmet odoberie a vráti sa predvolanému zákonnému zástupcovi. Škola za prípadnú stratu alebo odcudzenie cenných vecí nezodpovedá.
6. Pri odcudzení vecí má povinnosť stratu neodkladne **nahlásiť** triednemu učiteľovi.
7. Prísne je **zakázané** nosiť do školy zbrane, cigarety, alkohol, omamné látky, drogy alebo iné veci, ktoré ohrozujú bezpečnosť a zdravie spolužiakov.

 **Časový harmonogram vyučovacích hodín a prestávok:**

|  |  |  |
| --- | --- | --- |
|  |  **Trvanie hodiny** |  **Trvanie prestávky** |
| 1. **hodina**
 |  **08:00 - 08:45** |  **08:45 - 08:55** |
| 1. **hodina**
 |  **08:55 - 09:40** |  **09:40 - 09:55** |
| 1. **hodina**
 |  **09:55 - 10:40** |  **10:40 - 10:55** |
| 1. **hodina**
 |  **10:55 - 11:40** |  **11:40 - 11:45** |
| 1. **hodina**
 |  **11:45 - 12:25** |  **12:25 - 12:30** |
| 1. **hodina**
 |  **12:30 - 13:10** |  **Koniec vyučovania** |

Pri odbornom výcviku je vyučovacou jednotkou vyučovací deň. Vyučovacia hodina odborného výcviku trvá 60 minút (začiatok vyučovania 07:00 hod.) Vo vyučovacom dni sa zaraďujú prestávky rozvrhnuté podľa fyzickej a psychickej náročnosti odborného výcviku. Prestávka v trvaní 30 minút sa zaraďuje po troch hodinách odborného výcviku. Čas prestávok sa započítava do dĺžky vyučovacieho dňa.

1. **Neprítomnosť žiakov v škole**
2. Ak sa žiak nemôže zúčastniť na vyučovaní, je jeho zákonný zástupca povinný oznámiť škole bez zbytočného odkladu príčinu jeho neprítomnosti.
3. Vo výnimočných prípadoch, najmä ak sa jedná o častú neprítomnosť žiaka v škole, môže škola /triedny učiteľ/ vyžadovať lekárske potvrdenie o chorobe žiaka alebo iný úradný doklad potvrdzujúci odôvodnenosť žiakovej neprítomnosti. Písomné ospravedlnenie alebo úradný doklad potvrdzujúci odôvodnenosť žiakovej neprítomnosti predloží žiak alebo zákonný zástupca dieťaťa škole do troch dní od nástupu dieťaťa do školy.
4. Neprítomnosť dieťaťa alebo neplnoletého žiaka ospravedlňuje škola na základe žiadosti jeho zákonného zástupcu alebo zástupcu zariadenia; vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti. Ak neprítomnosť žiaka z dôvodu ochorenia trvá najviac päť po sebe nasledujúcich vyučovacích dní, neprítomnosť ospravedlňuje zákonný zástupca alebo zástupca zariadenia; ak neprítomnosť žiaka z dôvodu ochorenia trvá viac ako päť po sebe nasledujúcich vyučovacích dní, vyžaduje sa aj predloženie potvrdenia od lekára. V čase mimoriadnej situácie, núdzového stavu alebo výnimočného stavu môže zákonný zástupca alebo zástupca zariadenia ospravedlniť neprítomnosť z dôvodu ochorenia bez lekárskeho potvrdenia aj v trvaní viac dní ako podľa druhej vety alebo tretej vety; počet dní určí ministerstvo školstva.
5. Ak ochorie žiak alebo niektorá osoba, s ktorou žiak býva, alebo je v trvalom styku, na prenosnú chorobu, oznámi túto skutočnosť zákonný zástupca dieťaťa ihneď riaditeľovi školy.
6. V prípade nevyhnutnosti môže rodič žiaka vyžiadať uvoľnenie z vyučovania písomnou formou vopred na:
* jednu vyučovaciu hodinu od príslušného vyučujúceho,
* na jeden a dva dni od triedneho učiteľa,
* na viac ako dva dni uvoľňuje iba riaditeľ školy.
1. Žiak smie opustiť vyučovanie napr. za účelom návštevy lekára v sprievode zákonného zástupcu, alebo musí mať písomnú žiadosť rodiča, či úradný doklad.
2. Dochádzka do záujmových krúžkov je pre zaradených žiakov povinná.

**Ospravedlnená neprítomnosť žiakov v škole**

Žiak môže vymeškať vyučovanie len v odôvodnených prípadoch a to:

* choroba žiaka (potvrdenie lekára),
* lekárom nariadený zákaz jeho dochádzky do školy (potvrdenie lekára),
* mimoriadne nepriaznivé poveternostné podmienky (ospravedlnenie od zákonného zástupcu),
* náhle prerušenie premávky hromadných dopravných prostriedkov (potvrdenie od dopravcu)
* mimoriadne udalosti v rodine žiaka (písomné ospravedlnenie podpísané zákonným zástupcom),
* účasť žiaka na organizovanej športovej príprave, súťažiach, prípadne inej reprezentácii (doklad o účasti na akcii).

Rodič alebo zákonný zástupca môže ospravedlniť žiaka osobne, telefonicky, SMS a písomne.

**Neospravedlnená neprítomnosť žiakov v škole**

1. Za neospravedlnenú neprítomnosť žiaka v škole sa považuje každá neprítomnosť žiaka na vyučovaní od prvej hodiny, ktorá nebola zákonným zástupcom ospravedlnená.
2. Pri viac ako 15 neospravedlnených hodinách u žiakov, ktorí plnia povinnú školskú dochádzku škola každý mesiac oznamuje túto skutočnosť na sociálny odbor ÚPSVaR a príslušnému obecnému, či mestskému úradu ako zanedbávanie školskej dochádzky.
3. Tri neskoré príchody na vyučovanie sa hodnotia ako jedna neospravedlnená hodina.
4. **Pravidlá správania žiakov**
5. Žiak má právo pracovať, učiť sa a tvoriť v pokojnej atmosfére a v neohrozujúcom prostredí.
6. Má právo slušným spôsobom a vo vhodnom čase vyjadriť svoj názor a požiadať učiteľa o vysvetlenie a riešenie problému. Žiak má právo riešiť problém aj cez výchovného poradcu.
7. Na každú vyučovaciu hodinu je žiak povinný nosiť do školy učebnice a školské potreby podľa rozvrhu hodín a pokynov učiteľa, prichádzať načas, pripravený a na každú hodinu si nosiť študijný preukaz. Ak sa žiak na vyučovanie nepripravil z vážneho dôvodu, ospravedlní sa na začiatku vyučovacej hodiny.
8. V prípade, ak si žiak opakovane bez vážnejšieho dôvodu neprinesie pomôcky na vyučovanie, môže mu byť udelené niektoré z uvedených výchovných opatrení alebo navrhnutá znížená známka zo správania.
9. Ak chce žiak odpovedať alebo sa vyučujúceho niečo opýtať, hlási sa zdvihnutím ruky.
10. Žiak počas vyučovania nesmie používať mobil. Použiť ho môže iba v odôvodnených prípadoch so súhlasom vyučujúceho, triedneho učiteľa alebo riaditeľa školy, či jeho zástupcu. Pri porušovaní tohto pravidlá mu triedny učiteľ udelí výchovné opatrenie alebo zníženú známku zo správania.
11. Počas vyučovania, ani cez prestávky, žiak nesmie bez dovolenia vychádzať zo školskej budovy, triedy, učebne, opustiť ihrisko.
12. Zdržiavať sa v školských priestoroch v čase mimo vyučovania môže žiak len za účelom návštevy záujmového útvaru a aj to len v sprievode učiteľa. Je zakázané v budove školy čakať na iných spolužiakov.
13. Žiak nesmie nosiť do školy predmety ohrozujúce vlastné zdravie a zdravie spolužiakov a zamestnancov, napr. nože, zapaľovače, zápalky, rôzne útočné predmety, zbrane a pod.
14. Na hodiny TSV sa žiak prezlečie do čistého cvičného úboru podľa pokynov učiteľa TSV.
15. Z bezpečnostných dôvodov nie je dovolené žiakom otvárať okná, vykláňať sa z nich, vyhadzovať predmety a manipulovať so žalúziami v triede.
16. Žiak je povinný šetriť učebnice a školské potreby, udržiavať v poriadku a v čistote svoje miesto, triedu a ostatné školské priestory, chrániť majetok pred poškodením.
17. Žiak nesmie manipulovať s pedagogickou dokumentáciou (triedna kniha, klasifikačný záznam, denník evidencie odborného výcviku).
18. Žiak je povinný dať podpísať zákonnému zástupcovi známky v študijnom preukaze minimálne raz do týždňa.
19. Žiak má právo na oddych - prestávky, ktoré majú slúžiť na regeneráciu síl, ale aj na prípravu na nasledujúcu hodinu.
20. Cez prestávky sa žiaci zdržiavajú na chodbe, prechádzajú sa. Počas desiatovej prestávky odchádzajú žiaci do školskej jedálne.
21. Nie je dovolené behať po chodbe! Žiaci neustále rešpektujú nariadenia službu konajúcich učiteľov.
22. Žiak nesmie používať vulgárne výrazy a fyzicky ani verbálne napádať spolužiakov.

**Správanie žiakov mimo školy**

1. Žiak je povinný správať sa aj mimo vyučovania, a to aj počas voľných dní a prázdnin tak, aby neporušoval zásady spolunažívania a mravné normy spoločnosti a robil česť škole aj sebe.
2. Pri stretnutí učiteľov a ostatných zamestnancov školy vždy pozdraví.
3. Je pozorný a zdvorilý k starším ľuďom, uvoľňuje im miesto v dopravných prostriedkoch.
4. Aj mimo školy chráni svoje zdravie a zdravie iných. Dbá na bezpečnosť, dodržuje predpisy pre chodcov.
5. Chráni verejný majetok a nepoškodzuje ho. Pri dokázaní, že zničil časť školskej budovy nápismi, nátermi alebo urážlivými výrokmi na adresu vyučujúcich a iných osôb, je povinný toto odstrániť. Voči žiakovi bude vyvodené prísne výchovné opatrenie alebo znížená známka zo správania.
6. Navštíviť podniky verejného stravovania bez sprievodu zákonného zástupcu alebo ním poverenej osoby, sa žiakom povoľuje len v dennom čase, ak sa potrebujú najesť alebo vypiť si nealkoholický nápoj.
7. Žiaci sa môžu zúčastniť na filmových, divadelných predstaveniach a iných kultúrnych alebo zábavných programoch, ak sú prístupné mládeži.
8. Večerné predstavenia môžu navštíviť len v sprievode zákonného zástupcu žiaka alebo ním poverenej osoby.
9. Žiaci sa správajú podľa príslušných ustanovení vnútorného školského poriadku. Konajú podľa pokynov pedagogických zamestnancov.
10. **Opatrenia na ochranu žiakov pred násilím a šikanovaním**

Vysmievanie, urážanie, podceňovanie a fyzické ubližovanie spolužiakom sa považuje za **šikanovanie** a vinník sa potrestá výchovným opatrením a zníženou známkou zo správania. Šikanovanie sa tiež môže posudzovať ako priestupok či trestný čin, za ktorý bude zodpovedný žiak stíhaný podľa zákona.

**Sme škola. kde sa šikanovanie netoleruje v žiadnych podobách!!!**

**Šikanovaním rozumieme** aj akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide o cielené a opakované použitie násilia voči takému žiakovi alebo žiakom, ktorí sa z najrôznejších dôvodov nevedia brániť.

Všetci žiaci a zamestnanci školy sú povinní zabrániť výskytu šikanovania, vandalizmu, brutality, rasizmu a kriminality, pri ich výskyte sú povinní okamžite informovať triedneho učiteľa, alebo vedenie školy.

Žiak má právo na pomoc pri riešení problémov súvisiacich so vzťahmi s ostatnými žiakmi. Žiak, ktorý sa stane obeťou šikanovania alebo iného násilného, ponižujúceho konania (vandalizmus, rasizmus, brutalita a pod.) má právo oznámiť takúto skutočnosť triednemu učiteľovi, výchovnému poradcovi alebo inému vyučujúcemu či vedeniu školy a na základe tohto oznámenia má právo na okamžitú pomoc a ochranu.

Žiak, ktorý bol svedkom násilného konania, šikanovania alebo iného ponižujúceho konania má povinnosť hlásiť takúto skutočnosť triednemu učiteľovi, inému zamestnancovi školy alebo vedeniu školy.

**Ak žiak svojím správaním a agresivitou ohrozuje bezpe**č**nos**ť **a zdravie ostatných žiakov alebo narúša výchovu a vzdelávanie do takej miery, že znemožňuje ostatným vzdelávanie, riadite**ľ **školy môže použi**ť **ochranné opatrenie, ktorým je okamžité vylú**č**enie žiaka z výchovy a vzdelávania umiestnením do samostatnej miestnosti za prítomnosti pedagogického zamestnanca. Riaditeľ** **školy bezodkladne privolá zákonného zástupcu, v prípade potreby zdravotnú pomoc alebo policajný zbor a vyhotoví z opatrenia písomný záznam.**

Podrobnejšie viď. Vnútorná smernica - Program prevencie a riešenia šikanovania, násilia, drogových závislostí a sociálno-patologických javov.

1. **Opatrenia proti šíreniu legálnych a nelegálnych drog v škole**
2. V priestoroch školy a jej okolí je zakázané fajčiť, požívať alkohol alebo iné omamné a psychotropné látky. Pri porušení sa žiak zúčastní pohovoru výchovnej komisie (triedny učiteľ, člen vedenia školy, výchovný poradca, zákonný zástupca) a uplatnia sa príslušné výchovné opatrenia.
3. Povinnosťou žiakov je dodržiavať vnútorný poriadok v škole aj mimo jej priestorov.
4. Ak žiak vie o niekom, kto užíva akékoľvek drogy v školskom prostredí, je povinný to nahlásiť ktorémukoľvek učiteľovi.
5. Ak niekto zo žiakov vie o niekom, kto prechováva akékoľvek drogy v školskom prostredí, jeho povinnosťou je oznámiť to triednemu učiteľovi, výchovnému poradcovi, či priamo vedeniu školy.
6. Žiak je povinný na vyzvanie učiteľa ukázať obsah svojej tašky (v prítomnosti svedkov).
7. Žiak je povinný zotrvať v budove školy počas celého vyučovania. Opustiť školu bezdôvodne je zakázané.
8. Žiak je povinný v prípade pohovoru s triednym učiteľom, výchovným poradcom alebo vedením školy o porušení zákazu užívať a prechovávať drogy v školskom prostredí , potvrdiť svojím podpisom, že si uvedomuje nesprávnosť svojho konania a že si je vedomý následných opatrení, ktoré mu z porušenia zákazu vyplývajú.
9. V prípade porušenia zákazu fajčenia, požívania alkoholu, prechovávania a užívania všetkých ostatných druhov legálnych a nelegálnych drog v priestoroch školy a na všetkých školských akciách, i v prípade šikanovania, bude škola pristupovať k udeleniu niektorého z nasledujúcich opatrení:
* pohovor s triednym učiteľom,
* napomenutie od triedneho učiteľa,
* pohovor s výchovným poradcom,
* znížená známka zo správania (2,3,4)
* pokarhanie od triedneho učiteľa,
* pohovor s riaditeľom školy,
* pokarhanie od riaditeľa školy,
* nahlásenie na polícii v príslušnom obvode a na sociálnom oddelení miestneho úradu.

Každé opatrenie bude písomne oznámené zákonnému zástupcovi.

Podrobnejšie viď. Vnútorná smernica - Program prevencie a riešenia šikanovania, násilia, drogových závislostí a sociálno-patologických javov.

1. **Výchovné opatrenia**

**Pochvaly**

 Udeľujú sa za mimoriadny prejav aktivity a iniciatívy, za záslužný alebo statočný čin, za dlhodobú úspešnú prácu pre kolektív. Pochvaly sa udeľujú ústne alebo písomne. Škola udeľuje:

* pochvalu od vyučujúceho do poznámok k práci žiakov v klasifikačnom zázname,
* pochvalu od vyučujúceho do študijného preukazu žiaka,
* pochvalu od triedneho učiteľa pred kolektívom triedy (za viacnásobnú úspešnú reprezentáciu triedy, za výborný prospech, správanie, dochádzku a pod.),
* pochvalu od riaditeľa školy pred kolektívom triedy, či školy (za viacnásobnú úspešnú reprezentáciu triedy, za výborný prospech, správanie, dochádzku a pod.),
* iné ocenenie od riaditeľa školy pred kolektívom celej školy.

Návrh na udelenie pochvaly alebo iného ocenenia sa prerokuje v pedagogickej rade. Ústnu alebo písomnú pochvalu udeľuje žiakovi pred kolektívom triedy alebo školy triedny učiteľ alebo riaditeľ školy. Pochvaly a iné ocenenia sa zaznamenávajú do triednych výkazov.

**Opatrenia na posilnenie disciplíny**

Ukladajú sa žiakom za závažné alebo opakované previnenia. Spravidla predchádzajú zníženiu známky zo správania. Každému opatreniu predchádza objektívne prešetrenie previnenia a poklesu. Podľa závažnosti previnenia sa ukladá niektoré z týchto opatrení:

1. ***zápis***odvyučujúceho do poznámok k práci žiakov v klasifikačnom zázname,
2. ***zápis***vyučujúceho do žiackej knižky,
3. ***napomenutie od triedneho učiteľa*** pred kolektívom triedy (za zabúdanie pomôcok, domácich úloh a pod., 5 poznámok za štvrťrok, za ***15 neospravedlnených*** vyučovacích hodín),
4. ***pokarhanie od triedneho učiteľa*** pred kolektívom triedy (za opakované zabúdanie pomôcok, domácich úloh a ojedinelé nevhodné správanie, za ***16-30 neospravedlnených*** vyučovacíchhodín, použitie mobilu bez súhlasu riaditeľa školy),
5. ***pokarhanie od riaditeľa školy***pred kolektívom školy za závažnejšie porušenie školského poriadku /za podvod so známkami v študijnom preukaze a v klasifikačnom zázname, za opakované nevhodné správanie, časté vyrušovanie, za porušenie zákazu fajčenia, užívania alkoholu počas vyučovania v škole, za akýkoľvek prejav šikanovania spolužiakov, za ***31 - 40 neospravedlnených***vyučovacích hodín za každé klasifikačné obdobie, za opakované (2-3 krát) použitie mobilu bez súhlasu riaditeľa školy/,
6. ***zníženú známku zo správania 2 stupňa***za opakované porušenie šk. poriadku alebo za hrubé porušenie šk. poriadku – napr. ublíženie spolužiakovi alebo poškodenie majetku, za hrubý prejav šikanovania, resp. za opakované šikanovanie spolužiakov, triedny učiteľ **môže** udeliť zníženú **známku 2** zo správania aj za ***41 - 60 neospravedlnených*** vyučovacích hodín, za prechovávanie, užívanie, predávanie a poskytovanie návykových látok (alkohol, tabak, organické rozpúšťadlá a nelegálne drogy), ako aj ich výroba (vrátane surovín na ich výrobu), za opakované (viac ako 3 krát) použitie mobilu na vyučovaní bez súhlasu riaditeľa školy),
7. ***zníženú známku zo správania 3 stupňa***za hrubé porušenie školského poriadku – napr. vedomé ublíženie spolužiakovi alebo poškodenie majetku, krádeže, za opakované prechovávanie, užívanie, predávanie a poskytovanie návykových látok (alkohol, tabak, organické rozpúšťadlá a nelegálne drogy), ako aj ich výrobu (vrátane surovín na ich výrobu). Triedny učiteľ môže udeliť zníženú známkuzo správania***stupeň 3***aj za ***61-100 neospravedlnených*** vyučovacích hodín,
8. *zníženú známku zo správania* ***4 stupňa***za opakované hrubé porušenie školského poriadku – napr. opakované vedomé ublíženie spolužiakovi alebo opakované poškodenie majetku, opakované krádeže, za opakované prechovávanie, užívanie, predávanie a poskytovanie návykových látok (alkohol, tabak, organické rozpúšťadlá a nelegálne drogy), ako aj ich výroba (vrátane surovín na ich výrobu). Triedny učiteľ môže udeliťzníženú známkuzo správania ***stupeň 4*** aj za ***viac ako 100 neospravedlnených*** vyučovacích hodín.

Porušenie školského poriadku prerokuje triedny učiteľ so zákonným zástupcom žiaka.

Triedny učiteľ udeľuje pokarhanie po prerokovaní a so súhlasom riaditeľa školy. Riaditeľ školy udeľuje pokarhanie po prerokovaní v pedagogickej rade. Napomenutie a pokarhanie sa udeľuje pred kolektívom triedy alebo školy. O udelení opatrenia informuje riaditeľ školy preukázateľným spôsobom zástupcu žiaka. Opatrenie sa zaznamenáva do triedneho výkazu.

 Pri ***viac ako******15 neospravedlnených***vyučovacíchhodinách u žiakov, ktorí plnia povinnú školskú dochádzku, škola každý mesiac oznamuje túto skutočnosť na sociálny odbor ÚPSVaR ako zanedbávanie školskej dochádzky.

 Ak žiak Odborného učilišťa splnil povinnú školskú dochádzku, možno mu uložiť za závažné alebo opakované previnenia voči školskému poriadku, zásadám spolunažívania, ľudským právam alebo mravným normám spoločnosti:

* podmienečné vylúčenie zo štúdia,
* vylúčenie zo štúdia

Žiakovi je možné uložiť opatrenie vo výchove po prerokovaní v pedagogickej rade do

 dvoch mesiacov odo dňa, keď sa o previnení žiaka dozvedel pedagogický zamestnanec školy, najneskôr však do jedného roka odo dňa, keď sa žiak dopustil previnenia. *Za* ***jedno previnenie******sa ukladá len jedno opatrenie vo výchove.*** Pred uložením opatrenia vo výchove treba previnenie žiaka objektívne prešetriť. V rozhodnutí o uložení opatrenia vo výchove určí riaditeľ skúšobnú lehotu, a to ***najdlhšie na jeden rok*.**

Ak sa podmienečne vylúčený žiak v skúšobnej lehote osvedčil**, *riaditeľ upustí od vylúčenia*.** Ak sa žiak v tejto lehote dopustí ďalšieho závažného previnenia, riaditeľ uloží žiakovi opatrenie vo výchove, t. j. ***žiaka vylúči zo štúdia*.**

Opatrenie vo výchove sa zaznamenáva do katalógového listu žiaka. Opatrenie udelené neplnoletému žiakovi oznamuje riaditeľ školy zákonnému zástupcovi žiaka písomne.

1. **Klasifikačný poriadok v Odbornom učilišti**

Hodnotenie žiaka sa v rámci vzdelávania vykonáva podľa úrovne dosiahnutých výsledkov klasifikáciou a percentuálnym hodnotením.

1. Jednou z foriem hodnotenia je klasifikácia, ktorej výsledky sa vyjadrujú týmito 5 stupňami: 1 - výborný, 2 - chválitebný, 3 - dobrý, 4 - dostatočný, 5 - nedostatočný.
2. Hodnotenie vyjadrené percentami sa používa pri celkovom hodnotení žiaka pred ukončením prípravy v odbornom učilišti.
3. V predmetoch, ktoré sa neklasifikujú, sa v katalógovom liste žiaka a na vysvedčení žiaka uvedie „absolvoval/absolvovala“ alebo „neabsolvoval/neabsolvovala“ v súlade so školským vzdelávacím programom.

 **Klasifikácia v predmetoch všeobecného vzdelávania a odborných vyučovacích predmetov teoretického vzdelávania a odborných vyučovacích predmetov praktického vyučovania**

1. Pri hodnotení a klasifikácii výchovno-vzdelávacích výsledkov dosiahnutých vo všeobecno-vzdelávacích predmetoch a odborných vyučovacích predmetoch praktického vzdelania sa v súlade s požiadavkami špecifických cieľov, obsahu učiva a učebnými osnovami stanovenými v školskom vzdelávacom programe hodnotí:
2. schopnosť tvorivého myslenia a uplatňovania osvojených poznatkov a zručností pri riešení praktických úloh a pri výklade spoločenských a prírodných javov a zákonitostí,
3. kvalita a rozsah získaných zručností vykonávať požadované rozumové a motorické činnosti,
4. celistvosť, presnosť a trvácnosť osvojenia požadovaných vedomostí a zručností,
5. schopnosť využívať skúsenosti a poznatky získané pri praktických činnostiach,
6. aktivita v prístupe k činnostiam, záujem o ne a vzťah k ním,
7. primeraná výstižnosť a jazyková správnosť ústneho a písomného prejavu,
8. kvalita výsledkov činností a schopnosť samostatnej práce.
9. Odborné vzdelávanie v odbornom učilišti sa realizuje v teoretickom vzdelávaní a praktickej príprave. Praktická príprava má v odbornom učilišti dominantné postavenie vzhľadom na poslanie tejto školy. Praktické vyučovanie sa vykonáva hlavne formou odborného výcviku.
10. Žiak, ktorý má na konci druhého polroka prospech nedostatočný najviac z dvoch povinných predmetov, môže na základe rozhodnutia riaditeľa školy vykonať z týchto predmetov opravnú skúšku (okrem odborného výcviku). Ak opravnú skúšku nevykoná úspešne, môže na žiadosť zákonného zástupcu /v prípade plnoletosti žiak sám/ so súhlasom riaditeľa školy opakovať ročník.
11. Ak žiak neprospel na konci druhého polroka z odborného výcviku, môže na základe rozhodnutia riaditeľa po predchádzajúcom prerokovaní v pedagogickej rade a po konzultácii so zákonným zástupcom opakovať ročník, alebo na základe osobných predpokladov postúpiť do vyššieho ročníka s individuálnym vzdelávacím programom a pripravovať sa na výkon jednoduchých pracovných činností s tým, že štúdium neukončí vyučením.
12. Pri klasifikácii výsledkov v odbornom výcviku sa v súlade s požiadavkami špecifických cieľov, obsahu učiva a učebných osnov stanovených v školskom vzdelávacom programe hodnotí:
13. vzťah k práci a k praktickým činnostiam,
14. osvojenie praktických zručností a návykov, zvládnutie účelových spôsobov práce,
15. využitie získaných teoretických vedomostí v praktických činnostiach,
16. aktivita, samostatnosť, tvorivosť, iniciatíva v praktických činnostiach, vytrvalosť, húževnatosť v práci a snaha o jej dokončenie,
17. kvalita výsledkov činností,
18. organizácia vlastnej práce a pracoviska, udržiavanie poriadku na pracovisku,
19. dodržiavanie predpisov o bezpečnosti a ochrane zdravia pri práci a starostlivosť o životné prostredie,
20. hospodárne využívanie surovín, materiálov, energie, prekonávanie prekážok v práci,
21. obsluha a údržba jednoduchých pracovných pomôcok, nástrojov, náradia a meradiel,
22. starostlivosť o pracovný odev a jeho údržba.
23. Výchovno-vzdelávacie výsledky v odbornom výcviku v primeranom rozsahu pre príslušný ročník sa klasifikuje stupňami: 1 - výborný, 2 - chválitebný, 3 - dobrý, 4 - dostatočný, 5 - nedostatočný.

Celkové hodnotenie žiaka prvého až tretieho ročníka sa na konci prvého polroka a druhého polroka na vysvedčení vyjadruje:

1. prospel(a) s vyznamenaním
2. prospel(a) veľmi dobre
3. prospel(a)
4. neprospel(a).

**Klasifikácia správania**

 Klasifikáciu správania žiaka navrhuje triedny učiteľ po prerokovaní s príslušnými pedagogickými zamestnancami a schvaľuje riaditeľ po prerokovaní v pedagogickej rade. Klasifikácia správania žiaka sa zaznamenáva do katalógového listu žiaka.

1. Správanie sa klasifikuje podľa týchto kritérií:
2. ako žiak dodržiava pravidlá správania,
3. ako plní ustanovenia školského poriadku, vnútorného poriadku školy a internátu,
4. ako plní pokyny vyučujúceho a vedenia školy,
5. ako dodržiava mravné zásady a pravidlá spolunažívania v škole a na verejnosti,
6. ako sa správa v kolektíve.

Pri klasifikácii správania žiaka sa v jednotlivých prípadoch prihliada k psychickému a zdravotnému stavu žiaka, k osobitostiam mentálneho postihnutia, k prognóze jeho vývinu.

Správanie žiakov sa klasifikuje podľa tejto stupnice: 1 - veľmi dobré, 2 - uspokojivé, 3 - menej uspokojivé, 4 - neuspokojivé.

 **Podrobnejšie viď. Metodický pokyn č.33/2011 na hodnotenie a klasifikáciu žiakov odborných učilíšť.**

1. **Organizácia stravovania v školskej jedálni**

Školská jedáleň zabezpečuje stravovanie pre všetkých žiakov školy počas dennej aj týždennej dochádzky. V jedálni počas stravovania vykonávajú dozor podľa rozpisu určení pedagogickí pracovníci.

Prihlasovať a odhlasovať sa z obedov je možné každý pracovný deň do 11.00 hod. na nasledujúci pracovný deň u vedúcej školskej jedálne, najneskôr do 8.00 hod. ráno.

**Podrobnejšie o poplatkoch za stravovanie viď Smernica o určení výšky príspevkov na čiastočnú alebo úplnú úhradu nákladov.**

1. **Podmienky zaobchádzania s majetkom školy**
2. Pri každom svojvoľnom poškodení alebo zničení majetku školy sa bude požadovať úhrada od zákonného zástupcu žiaka, ktorý poškodenie spôsobil.
3. Pokiaľ škoda vznikla nedostatočným dozorom učiteľa nad žiakom, náhrada škody sa od zákonných zástupcov žiaka nebude požadovať.
4. Vchody do školy sú zaistené zámkami. Kľúče od jednotlivých tried a učební má hospodárka, učitelia a upratovačky. Učitelia ráno triedu odomykajú a po ukončení prevádzky triedu uzamykajú.
5. V škole je bez sprievodu zamestnanca akýkoľvek pohyb cudzej osoby zakázaný.
6. Jednotliví zamestnanci zodpovedajú za inventár v rozsahu uvedenom v dohode o hmotnej zodpovednosti, ktorá je so zamestnancom uzatvorená písomne. Ďalšie práva a povinnosti súvisiace s ochranou majetku si zamestnanci plnia v zmysle popisu práce.
7. Osobné veci si zamestnanci školy odkladajú na určené uzamykateľné miesto.
8. Po ukončení prevádzky školy všetky priestory skontrolujú upratovačky.

**B. Školský poriadok pre zákonných zástupcov**

1. **Práva zákonných zástupcov**
2. Zákonný zástupca má právo vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa zákona, zodpovedajúce schopnostiam, zdravotnému stavu, záujmom a záľubám žiaka, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy.
3. Zákonný zástupca alebo zástupca zariadenia má právo:
4. žiadať, aby sa v rámci výchovy a vzdelávania v škole poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa zákona,
5. oboznámiť sa s výchovno-vzdelávacím programom školy alebo školského zariadenia a školským poriadkom,
6. byť informovaný o výchovno-vzdelávacích výsledkoch svojho dieťaťa, o forme osobitného plnenia povinnej školskej dochádzky, o možnostiach ďalšieho vzdelávania jeho dieťaťa,
7. na poskytnutie poradenských služieb vo výchove a vzdelávaní svojho dieťaťa,
8. zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia,
9. vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
10. ak má pochybnosti o správnosti klasifikácie v jednotlivých predmetoch na konci prvého a druhého polroka, má právo požiadať do troch dní odo dňa, keď bolo žiakovi vydané vysvedčenie o komisionálne preskúšanie a byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.
11. **Povinnosti zákonných zástupcov**
12. Zákonný zástupca je povinný prihlásiť dieťa na plnenie školskej dochádzky.
13. Zákonný zástupca je povinný vytvárať nevyhnutné materiálne, sociálne a psychohygienické podmienky pre úspešnú školskú prípravu, najmä pre dieťa zabezpečovať:
* vhodné bývanie a vybavenie bytu, aby dieťa malo svoje miesto na prípravu a na spanie,
* biologické potreby, starať sa o stravovací režim svojho dieťaťa,
* potrebné hygienické prostredie a osobnú hygienu tak, aby dieťa prichádzalo do školy pravidelne a včas, vyspané, umyté, čisté a riadne upravené,
* starostlivosť o zdravotný stav dieťaťa, najmä vo vzťahu k detským ochoreniam šíriacim sa v žiackych kolektívoch, ako sú bežné detské respiračné ochorenia, žltačka, pedikulóza, svrab, rodič je povinný dieťa pod dohľadom lekára liečiť a dodržiavať jeho pokyny,
* pre dieťa potrebné školské potreby, prezuvky a pomôcky, ktoré je dieťa povinné nosiť do školy.
1. Zákonný zástupca musí dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby.
2. Zákonný zástupca je povinný pomáhať dieťaťu v každodennej príprave do školy a najmä:
* podnecovať u svojho dieťaťa adekvátny záujem o školské vzdelávanie, pravidelne prejavovať záujem o to, ako prebieha edukačný proces dieťaťa, aké problémy má a v čom spočívajú príčiny jeho ťažkostí,
* komunikovať, spolupracovať s vyučujúcim a tak zjednocovať svoje výchovné pôsobenie, čo sa v konečnom dôsledku odrazí v skvalitňovaní školských výsledkov dieťaťa,
* v domácej príprave kontrolovať a viesť svoje dieťa k pravidelnej práci a taktiež k zodpovednému a kvalitnému plneniu úloh,
* nezabúdať pochváliť svoje dieťa za veľmi dobrý výkon v škole, aby pochvalou pozitívne posmeľoval a motivoval svoje dieťa,
* viesť svoje dieťa k požadovaným školským výsledkom, ale aj k prekonávaniu ťažkostí vo zvládaní náročných úloh,
* osobitnú pozornosť venovať rozvíjaniu a upevňovaniu jazykových zručností a schopností, učiť svoje dieťa komunikovať, myslieť a poznávať vo vyučovacom jazyku, čo môže podstatným spôsobom ovplyvniť jeho výchovno-vzdelávacie výsledky.
1. Ak sa žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný oznámiť škole alebo školskému zariadeniu bez zbytočného odkladu príčinu jeho neprítomnosti. Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach.
2. Neprítomnosť žiaka, ktorá trvá najviac 5 po sebe nasledujúcich vyučovacích dní, ospravedlňuje jeho zákonný zástupca. Vo výnimočných a osobitne odôvodnených prípadoch škola môže vyžadovať lekárske potvrdenie o chorobe žiaka alebo iný doklad potvrdzujúci odôvodnenosť jeho neprítomnosti. Ak neprítomnosť žiaka z dôvodu ochorenia trvá dlhšie ako 5 po sebe nasledujúcich vyučovacích dní, predloží žiak, jeho zákonný zástupca potvrdenie od lekára.
3. Plnoletý žiak sa ospravedlňuje sám spôsobom uvedeným v odsekoch 5 a 6.
4. Zákonný zástupca je ďalej povinný:
5. nahradiť škodu, ktorú dieťa úmyselne zavinilo,
6. informovať školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na jeho výchovu a vzdelávanie,
7. písomne ospravedlniť neprítomnosť svojho dieťaťa, ktorá trvá najviac 5 po sebe nasledujúcich vyučovacích dní; ak neprítomnosť žiaka z dôvodu ochorenia trvá dlhšie ako 5 po sebe nasledujúcich vyučovacích dní, predloží žiak, jeho zákonný zástupca potvrdenie od lekára,
8. kedykoľvek v priebehu domáceho liečenia svojho dieťaťa predložiť potvrdenie o domácom liečení pedagogickému zamestnancovi školy, sociálnemu pracovníkovi,
9. dodržiavať školský poriadok.

**C. Školský poriadok pre pedagogických zamestnancov**

**1. Povinnosti pedagogických zamestnancov školy**

**I.**

**a)** pracovať zodpovedne a riadne, plniť pokyny nadriadených vydané v súlade s právnymi predpismi,

**b)** byť na pracovisku na začiatku pracovného času, využívať pracovný čas na prácu a odchádzať z neho až po skončení pracovného času,

**c)** dodržiavať právne predpisy a ostatné predpisy vzťahujúce sa na prácu ním vykonávanú, ak bol s nimi riadne oboznámený,

**d)** v období, v ktorom má podľa osobitného predpisu nárok na náhradu príjmu pri dočasnej pracovnej neschopnosti, dodržiavať liečebný režim určený ošetrujúcim lekárom,

**e)** hospodáriť riadne s prostriedkami, ktoré mu zveril zamestnávateľ a chrániť jeho majetok pred poškodením, stratou, zničením a zneužitím a nekonať v rozpore s oprávnenými záujmami zamestnávateľa,

**f)** zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme a ktoré v záujme zamestnávateľa nemožno oznamovať iným osobám, a to aj po skončení pracovného pomeru; to neplatí, ak ho tejto povinnosti zbavil štatutárny orgán alebo ním poverený vedúci zamestnanec, ak osobitný predpis neustanovuje inak.

**II.** Okrem povinností uvedených v ods. 1 je zamestnanec pri výkone práce vo verejnom záujme povinný konať v súlade s verejným záujmom a plniť všetky povinnosti ustanovené § 8 ods. 1 zákona č. 552/2003 Z. z. a Zákonníkom práce.

**III.** Obmedzenia a činnosti, ktoré zamestnanec pri výkone práce vo verejnom záujme nesmie vykonávať ustanovuje § 8 ods. 2 zákona č. 552/2003 Z. z.

**Osobitné povinnosti pedagogických zamestnancov**

1. Pedagogickí zamestnanci sú povinní ustavične skvalitňovať a prehlbovať účinnosť výchovno-vzdelávacieho procesu, za výsledky ktorého zodpovedajú. V tomto smere najmä:
2. zabezpečujú súlad výchovy a vzdelávania a starostlivosť o zdravý vývoj žiakov,
3. postupujú podľa schválených základných pedagogických dokumentov a pedagogicko-organizačných pokynov,
4. plnia vyučovaciu činnosť a činnosť výchovnej práce v rozsahu vyučovacej činnosti a výchovnej činnosti stanovenej osobitným predpisom a vykonávajú ostatné činnosti súvisiace s pedagogickou prácou,
5. zvyšujú úroveň svojej práce vzdelávaním, samostatným štúdiom alebo v organizovaných formách ďalšieho vzdelávania pedagogických zamestnancov, ak to vyžaduje potreba, sú povinní zúčastňovať sa počas prázdnin (zimných alebo jarných) sústredení alebo konzultácií a pod.,
6. spolupracujú so zákonnými zástupcami žiakov a s verejnosťou.
7. Pri starostlivosti o žiakov sú pedagogickí zamestnanci povinní najmä:
8. viesť žiakov k dodržiavaniu hygienických zásad a zásad bezpečnej práce, k dodržiavaniu hygienických, dopravných, požiarnych a iných predpisov a pokynov príslušných orgánov, ktoré sa týkajú starostlivosti o bezpečnosť a ochranu zdravia v školstve, pri vyučovaní predmetov, pri ktorých je zvýšené ohrozenie zdravia žiakov a pri školských podujatiach (napr. na lyžiarskom výcviku, plaveckom výcviku, exkurziách a výletoch, v škole v prírode, v predmetoch: pracovné vyučovanie, telesná výchova, práce na školskom pozemku, pri praktickom vyučovaní a pod.),
9. dodržiavať stanovené metodické postupy,
10. v záujme jednotného výchovného pôsobenia na žiakov spolupracovať so zákonnými zástupcami žiakov; na požiadanie zákonných zástupcov informovať ich na triednych schôdzach, prípadne na individuálne dohodnutej schôdzi o prospechu a správaní žiakov, a to ústne alebo písomne,
11. spolupracovať s ostatnými zamestnancami školy a školského zariadenia, s triednym učiteľom a výchovným poradcom,
12. viesť žiakov k uvedomelému dodržiavaniu pravidiel správania a k ochrane zariadenia a ostatného vlastníctva pred jeho poškodením, stratou, zničením a zneužitím.
13. Pedagogickí zamestnanci nesmú od žiakov žiadať, aby si obstarávali učebnice a učebné texty, ktoré neboli schválené MŠVVaŠ SR alebo pomôcky na výchovu a vyučovanie, ktoré sú veľmi nákladné.
14. Pedagogickí zamestnanci nie sú povinní viesť agendu, ktorá sa priamo netýka výchovnovzdelávacieho procesu a vykonávať činnosti, ktoré nesúvisia s dohodnutým druhom práce v pracovnej zmluve, napr. agendu spojenú so zberom odpadových hmôt a liečivých rastlín, s distribúciou tlače a pod. Sú povinní starať sa o hospodárne zaobchádzanie s učebnicami, školskými potrebami a pomôckami pre výchovnovzdelávaciu činnosť.
15. Pedagogickí zamestnanci sú povinní dodržiavať všeobecne záväzné právne predpisy, týkajúce sa mlčanlivosti o zdravotnom stave žiaka a hygienické predpisy, týkajúce sa výchovnovzdelávacieho procesu.
16. Pedagogickí zamestnanci sú povinní pri práci dbať o svoju bezpečnosť a zdravie a o bezpečnosť a zdravie osôb, ktorých sa ich činnosť týka. Sú povinní plniť úlohy v tejto oblasti, ktoré im vyplývajú z osobitných predpisov a opatrení zamestnávateľa, prijatých na bezpečnosť a ochranu zdravia, a z opisu pracovných činností.

**2.Vnútorný poriadok pre pedagogických zamestnancov školy**

**Pedagogický zamestnanec:**

1. Prichádza na pracovisko o 7.30 hod., v dňoch odborného výcviku 7.00 hod. a podpisuje sa do Knihy príchodov a odchodov.
2. Svoju neprítomnosť ohlási vedeniu školy bezodkladne, lekárske potvrdenie o PN, OČR predloží alebo doručí do 3 dní, ukončenie neprítomnosti oznámi vedeniu školy jeden deň vopred.
3. Je povinný zachovať mlčanlivosť o skutočnostiach súvisiacich s výkonom zamestnania.
4. Plní úlohy vyplývajúce z jeho pracovnej náplne.
5. Dôsledne dodržiava práva dieťaťa, nepoužíva fyzické tresty.
6. Načas nastupuje na vyučovaciu hodinu, včas ju ukončí.
7. Nenosí na vyučovacie hodiny zapnutý mobil.
8. Dbá na bezpečnosť žiakov a ochranu majetku školy.
9. Po ukončení vyučovania v triede dozrie na poriadok – zabezpečí uzavretie okien, vyloženie stoličiek na lavice, uzamknutie triedy a odvedie končiacich žiakov do šatne. Obedujúcich žiakov odovzdá vychovávateľke v školskej jedálni, iba v piatok sa postará o pridelenú triedu.
10. Triednu knihu a klasifikačný hárok uloží do priečinku v zborovni. Triedny výkaz uschováva v uzamykateľnej skrini.
11. Pri dozore preberá zodpovednosť za bezpečnosť a ochranu zdravia žiakov.
12. Zúčastňuje sa riadenia školy prostredníctvom účasti na pracovných poradách, pedagogických radách, MZ a PK.
13. Na vyučovaní využíva dostupné názorné a primerané školské učebné pomôcky.
14. Na každú vyučovaciu hodinu sa dôsledne a zodpovedne pripravuje, začínajúci pedagógovia aj písomnou formou a pripravuje si vlastné učebné pomôcky v časovom predstihu.
15. Na začiatku školského roka triedny učiteľ vykoná dôkladné a preukázateľné oboznámenie žiakov o BOZP, PO a vnútornom poriadku školy; dbá o jeho dodržiavanie.
16. Oznámi vedeniu školy každý prípad šikanovania alebo akéhokoľvek týrania žiakov, ktorý mu je známy.
17. **Práva pedagogických zamestnancov školy**
18. Zamestnanci majú právo na zaistenie bezpečnosti a ochrany zdravia pri práci, na informácie o nebezpečenstvách vyplývajúcich z pracovného procesu a pracovného prostredia a o opatreniach na ochranu pred ich účinkami.
19. Zamestnanec má právo na rovnaké zaobchádzanie v súlade so zásadou rovnakého zaobchádzania ustanovenou pre oblasť pracovnoprávnych vzťahov osobitným zákonom.
20. Zamestnanec má právo podať zamestnávateľovi sťažnosť v súvislosti s porušením zásady rovnakého zaobchádzania v súlade s §13 ods. 1 a 2 Zákonníka práce; zamestnávateľ je povinný na sťažnosť zamestnanca bez zbytočného odkladu odpovedať, vykonať nápravu, upustiť od takého konania a odstrániť jeho následky.
21. Výkon práv a povinností vyplývajúcich z pracovnoprávnych vzťahov musí byť v súlade s dobrými mravmi. Nikto nesmie tieto práva a povinnosti zneužívať na škodu druhého účastníka pracovnoprávneho vzťahu alebo spoluzamestnancov. Nikto nesmie byť u zamestnávateľa v súvislosti s výkonom pracovnoprávnych vzťahov prenasledovaný ani inak postihovaný za to, že podá na iného zamestnanca alebo zamestnávateľa sťažnosť, žalobu alebo návrh na začatie trestného stíhania.

|  |  |
| --- | --- |
| Dokument | Školský poriadok Odborné učilište |
| V pedagogickej rade prerokovaný | 31.08.2023 |
| Platnosť od | 01.09.2023 |
| Vypracovala | PhDr. Alena Žulevičová |

V Medzilaborciach, 01.09.2023 Mgr. Jozef Capcara

 riaditeľ školy